recursal/SuperWikiNEXT-32B huggingface dataset:
காற்றிலுள்ள கார்பன்டை ஆக்ஸைடு, ஆக்ஸிஜன் மற்றும் நீராவி முன்னிலையில் உலோகங்கள் வேதி வினை புரிந்து அதன் பரப்பில் உலோகச் சேர்மங்களை உண்டாக்குகின்றன். இந்த நிகழ்வு உலோகங்களின் அரிமானம் எனப்படுகிறது. இதனால் உலோகங்கள் வலிமை இழக்கின்றன.

அரிமானத்தின் வகைகள்:
1. உலர் அரிமானம்
2. மின் வேதி அரிமானம்

மின் வேதி அரிமானம்
இவ்வகை அரிமானம் மூழ்கிய அரிமானம் எனவும் அழைக்கப்படுகிறது.கடத்தும் நீர்மம் உலோகத்துடன் தொடர்பு கொண்டிருக்கும் போது அல்லது இரண்டு வெவ்வேறு உலோகம் அல்லது உலோகக் கலவைகள் ஒரு கரைசலில் பகுதியளவு அல்லது மூழ்கியிருக்கும் போது இவ்வகை அரிமானம் நிகழ்கிறது. ஈர அல்லது மின்வேதி அரிமானம் மூன்று வகைப்படும்.

1. வேதி அரிமானம்
2. நீருக்கு அடியில் அரிமானம்
3.பூமிக்கு அடியில் அரிமானம் அல்லது மண் அரிமானம்

1.வேதி அரிமானம்
ஒரு உலோகம் அதனைச் சூழ்ந்துள்ள நீர்மத்துடன் வேதிவினை அல்லது மின்வேதி வினை புரிவதால் இவ்வகை அரிமானம் நிகழ்கிறது. கடத்தும் நீர்மத்தில் நேர்மின் மற்றும் எதிர்மின் பகுதிகள் தனித்தனியாக தோன்றி அவற்றிற்கிடையே ( கடத்தும் நீர்மத்தில்) மின்விசை பாய்வதால் இவ்வகை அரிமானம் நிகழ்கிறது. நேர்மின் பகுதியிலேயே எப்போதும் அரிமானம் நிகழ்கிறது.
2. நீருக்கு அடியில் அரிமானம்:
எல்லா வகையான் நீர்க்குழாய்கள், வெப்பச் சாதனங்கள், நீராவிக் கொதிகலன்கள் போன்றவற்றில் நிகழக்கூடிய அரிமானம் இவ்வகையைச் சார்ந்ததாகும். இவ்வகை அரிமானத்தில் நீர் தேவையான் அளவு உள்ளது. ஆனால் காற்று சிறிதளவே உள்ளது.
3. மண் அரிமான்ம்:

```
    பூமிக்கு அடியில் உள்ள குழாய்கள் மற்றும் பூமிக்கடியில் உள்ள ஏனைய கட்டுமானங்கள், கான்கிரீட்டில் உள்ள இரும்பு உலோகம் போன்றவற்றில் இத்தகைய அரிமானம் நிகழ்கிறது. மண்ணில் பல்வேறு வகையான் உப்புகள் இருப்பதால் இவ்வகையான அரிமானம் சிக்கலானதாகி விடுகிறது.
```

:

இயற்பு வேதியியல்: 2- வைத்தியநாதன், வெங்கடேஸ்வரன்
நில உருவ அமைப்பைப் பொறுத்து நிலத்தடி நீர்மட்டத்தின் வேறுபாடுகளையும், தங்கு நிலத்தடி நீர்மட்டத்தையும் காட்டும் குறுக்கு வெட்டுமுகம்
**நிலத்தடி நீர்மட்டம்** என்பது, நிலத்தின் கீழ் காணப்படும் நீர் நிரம்பல் வலயத்தின் மேற்பரப்பைக் குறிக்கும். நுண்துளைகளும், வெடிப்புக்களும் நீரால் நிரம்பியுள்ள நிலத்தின் பகுதியே நீர் நிரம்பல் வலயம் எனப்படுகிறது.

நிலத்தடிநீர் மழையினாலோ, நிலத்தடி நீர்படுகையில் உள்ள நீரினாலோ உருவாகலாம். போதிய மழைவீழ்ச்சி உள்ள இடங்களில், மேற்பரப்பில் விழும் மழை நீர் நிலத்தில் உள்ள துளைகள் வழியே நிரம்பல் நிலையில் இல்லாத வலயத்தின் ஊடாகக் கீழ் நோக்கிச் செல்லும். இவ்வாறு செல்லும் நீர் கீழ்ப் பகுதிகளில் உள்ள துளைகளில் நிரம்புவதால் நீர் நிரம்பல் வலயம் உருவாகிறது. நிலத்தடி நீர்மட்டத்துக்குக் கீழே நிரம்பல் வலயத்தில் நீரை ஊடுசெல்ல விடக்கூடிய பாறைப் படலங்கள் இருக்கும். நிலத்தடி நீரை வழங்கும் இப்பாறைப் படலங்கள் நிலத்தடி நீர்ப்படுகைகள் எனப்படுகின்றன.

வடிவங்கள்
---------

மழைவீழ்ச்சி, ஆவியாதல் போன்ற பருவகால மாற்றங்களைப் பொறுத்து நிலத்தடி நீர்மட்டம் மாறக்கூடும். போதிய மழைவீழ்ச்சியைப் பெறும், ஊடுபுகவிடும் மண்ணைக் கொண்ட, மேம்பாட்டுக்கு உட்படாத பகுதிகளில் நிலத்தடி நீர்மட்டம் ஆறுகளை நோக்கிச் சரிந்து காணப்படும். இந்த ஆறுகள், நிலத்தடி நீரை வடியச் செய்து நிலத்தடி நீர்ப் படுகைகளில் உருவாகும் அழுத்தத்தைக் குறைக்கின்றன.நிலத்தடி நீர்மட்டம் நில மேற்பரப்பை எட்டும்போது, ஊற்றுக்கள், ஆறுகள், ஏரிகள், பாலைவனச்சோலைகள் என்பன உருவாகின்றன. மலைப்பாங்கான பகுதிகளில் சரிவான நில மேற்பரப்பு நிலத்தடி நீர்மட்டத்தை வெட்டும் இடங்களில் ஊற்றுக்கள் உருவாகின்றன.

மேற்கோள்கள்
-----------

1. ↑  "What is the Water Table?". *imnh.isu.edu*. 2016-11-25 அன்று பார்க்கப்பட்டது.
**நிலத்தடி உறைபனி** என்பது இரண்டு அல்லது அதற்கு மேற்பட்ட ஆண்டுகளுக்கு மேல், பனிக்கட்டியின்
உறைநிலையான சுழியம் பாகைக்குக் கீழ் அமைந்து இருக்கும், பாறை அல்லது மண் அடங்கிய தரை ஆகும். பெரும்பாலும் நிலத்தடி உறபனியானது புமியின் துருவபகுதியான ஆர்டிக், அண்டாா்டிக் போன்ற பிரதேகளில் காணப்படும். ஆனால் ஆல்பைன் பகுதிகளில் அதிகமாக காணப்படுகிறது. இது கடலின் உட்பகுதியில் வட அண்டாா்டி பகுதியில் உள்ளது.இது பூமியின் மேற்பரப்பில் ஒரு அங்குலத்திலிருந்து பல மைல் ஆழம் வரை இருக்கலாம். அலாஸ்கா, கிறீன்லாந்து, கனடா மற்றும் சைபீரியாவின் 85% பகுதிகள் உட்பட, வடக்கு அரைக்கோளத்தின் கிட்டத்தட்ட கால் பகுதியும் நிரந்தர பனிக்கட்டிகளாக உள்ளது. இது தெற்கு அரைக்கோளத்தில் உள்ள மலை உச்சிகளிலும் அமைந்துள்ளது.

தொடர்ச்சியாக இருக்கும் உறைபனி
-----------------------------

பிராந்தியத்தின் அடிப்படையில் உறைபனி நிலையின் மதிப்பிடப்பட்ட அளவு 

| இடம் | பரப்பளவு
</br> (× 1,000) |
| --- | --- |
| கிங்காய்-திபெத் பீடபூமி | 1,300 km2 (500 sq mi) |
| காங்கை - அல்தாய் மலைகள் | 1,000 km2 (390 sq mi) |
| ப்ரூக்ஸ் வீச்சு | 263 km2 (102 sq mi) |
| சைபீரிய மலைகள் | 255 km2 (98 sq mi) |
| கிரீன்லாந்து | 251 km2 (97 sq mi) |
| யூரல் மலைகள் | 125 km2 (48 sq mi) |
| ஆண்டிஸ் | 100 km2 (39 sq mi) |
| ராக்கி மலைகள் (யு.எஸ் மற்றும் கனடா) | 100 km2 (39 sq mi) |
| ஃபென்னோஸ்காண்டியன் மலைகள் | 75 km2 (29 sq mi) |
| மீதமுள்ள | < 100 km2 (39 sq mi) |

சான்றுகள்
---------

1. ↑  Bockheim, James G.; Munroe, Jeffrey S. (2014), "Organic carbon pools and genesis of alpine soils with permafrost: a review" (PDF), *Arctic, Antarctic, and Alpine Research*, pp. 987–1006, doi:10.1657/1938-4246-46.4.987, 2016-09-23 அன்று மூலம் (PDF) பரணிடப்பட்டது, 2016-04-25 அன்று பார்க்கப்பட்டது
தெற்கு டகோட்டாமார்க்கெசசுத் தீவுகள், பிரெஞ்சு பொலினீசியா.
ஒரு நிலப்பகுதியில் காணப்படக்கூடிய அம்சங்கள் அனைத்தும் ஒருசேர அப்பகுதியின் **நிலத்தோற்றம்** எனப்படுகின்றது. இவற்றுள், இயற்பியல் சிறப்புகளான நில அமைப்பு, மலைகள், நீர்நிலைகள் போன்றனவும், உயிரியல் சிறப்புகளான விலங்குகள், தாவரங்கள் முதலியனவும் அடங்கும். இவற்றுடன் ஒளி, காலநிலை முதலியனவும், மனிதச் செயற்பாடுகளின் விளைவுகளான கட்டிடச் சூழல் போன்றனவும் இவற்றுள் அடங்குகின்றன.

இச்சிறப்புகளுட் பெரும்பாலானவை தம்முள் ஒன்றிலொன்று தங்கியுள்ளன. நில அமைப்பு, அமைவிடம் போன்றன காலநிலையில் தாக்கத்தைக் கொண்டுள்ளன. இவை அனைத்தும் அப்பகுதியில் எத்தகைய உயிரினங்கள் வாழமுடியும் என்பதைத் தீர்மானிக்கின்றன. இதனால், ஒரேசமயத்தில் வெவ்வேறு இடங்களில் வெவ்வேறு வகையான சிறப்பியல்புகளுடன் கூடிய நிலத்தோற்றம் அமைகின்றன. கடல் சார்ந்த நிலப்பகுதிகள், மலைப்பகுதிகள், காட்டுப்பகுதிகள் போன்றவற்றிலும் வேறுபட்ட நிலத்தோற்றத்தைக் கொண்டுள்ளது. ஒரே இடத்திலும்கூட காலத்துக்குக் காலம் நிலத்தோற்றம் மாறுபடுவதையும் காணமுடியும். மாரி காலத்தில், ஆறுகள் பெருக்கெடுத்துப் பாய்வதும், நீர்நிலைகள் நிரம்பி வழிவதும், தாவரங்கள் பச்சைப்பசேலெனக் காட்சி தருவதும், கோடை காலத்தின் போது மாறிவிடும்.

பரந்த பகுதிகளில் இயற்கையின் செல்வாக்குக்கு எதிராக நிலத்தோற்ரத்தில் மாற்றங்களை ஏற்படுத்துவது தற்போதைய நிலையில் மனிதனால் முடியக்கூடிய விடயம் அல்லவெனினும், பரந்து விரிந்த நகரங்கள், பெரும் நீர்த்தேக்கத் திட்டங்கள், போன்றவை நேரடியாகவும்,சூழலை மாசுபடுத்தும் நடவடிக்கைகள் மூலம் மறைமுகமாகவும் இயற்கை நிலத்தோற்றத்தில் பெருமளவில் மாறுபாடுகள் ஏற்படவே செய்கின்றது.

சிறிய அளவில் கட்டிடங்களைச் சூழவும், நகரங்களில் பொது இடங்களிலும் மனதுக்கு மகிழ்ச்சியளிக்கும் வகையில் நிலத்தோற்றங்களை மனிதர்கள் உருவாக்குகிறார்கள். இதற்கான துறையை நிலத்தோற்றக் கலை எனப்படுகின்றது.
இந்தியானா டியூன்சு தேசிய ஏரிக்கரைப் பகுதிக்கு அண்மையில் பல சாலைகளால் துண்டாடப்பட்டுக் கிடக்கும் வாழிடங்கள்.
**நிலப் பயன்பாடு** (Land use) என்பது, நிலங்களை மனிதப் பயன்பாடுகளுக்கு உட்படுத்துவதைக் குறிக்கும். இயற்கைச் சூழல்களையும், காட்டுப் பகுதிகளையும் வயல்கள், புல்வெளிகள், குடியிருப்புக்கள் போன்றவையாக மாற்றுவதற்கான மேலாண்மை, திருத்தம் ஆகியவற்றை நிலப்பயன்பாடு உட்படுத்துகிறது. "குறிப்பிட்ட நிலப்பகுதியொன்றில், உற்பத்தி செய்தல், மாற்றுதல், பேணுதல் போன்றவற்றுக்காக மனிதர் முன்னெடுக்கும் ஒழுங்குகள், நடவடிக்கைகள், உள்ளீடுகள்" என்பதே நிலப்பயன்பாடு என வரைவிலக்கணம் கூறப்படுகிறது.

நிலப் பயன்பாடும் ஒழுங்கு விதிகளும்
----------------------------------

நிலப் பயன்பாட்டு நடவடிக்கைகள் உலகின் பல்வேறு பகுதிகளில் வெவ்வேறு விதமாக உள்ளன. நிலத்தைப் பயன்படுத்துவதன் மூலம் கிடைக்கப்பெறும் உற்பத்திப் பொருட்கள், பயன்கள் என்பவை குறித்தும், இவ்வாறான உற்பத்திப் பொருட்களையும், பயன்களையும் உருவாக்குவதற்கு மனிதரால் எடுக்கப்படும் மேலாண்மை நடவடிக்கைகள் குறித்தும் நிலப் பயன்பாடு என்னும் விடயம் அக்கறை காட்டுகிறது. 1990 ஆம் ஆண்டின் நிலைவரப்படி உலகில் 13% நிலப்பகுதி வேளாண்மைக்கு உகந்ததாக உள்ளது. இவற்றுடன் 26% புல்வெளிகளாகவும், 32% காடுகளாகவும், 1.5% நகர்ப்புறப் பகுதிகளாகவும் உள்ளன.

ஐரோப்பாவின் ஒரு நிலப் பயன்பாட்டுப் படம். நீர்ப்பானத்துக்கு உட்பட்ட பண்ணை நிலங்களும் (மஞ்சள்), புல்வெளிகளுமே (இளம் பச்சை) முக்கியமான இயற்கையல்லாத நிலப் பயன்பாடுகள்.
பல ஆண்டுகளுக்கு முன் ஆல்பர்ட் குட்டன்பர்க் கூறியபடி, நகரத் திட்டமிடலின் மொழியில் நிலப் பயன்பாடு என்பது முக்கியமானதொரு சொல் ஆகும். பொதுவாக, நிலப் பயன்பாட்டுத் திட்டமிடல் அரசியல் அதிகார நிறுவனங்களாலேயே மேற்கொள்ளப்படுகின்றன. நிலப் பயன்பாட்டு முரண்பாடுகளைத் தவிர்ப்பதற்காக நிலப் பயன்பாட்டை ஒழுங்குபடுத்துவதும் இத் திட்டமிடலின் நோக்கமாகும். நிலப் பயன்பாட்டுத் திட்டங்கள் நில ஒதுக்கீடுகளூடாகவும், அரசாணைகள், ஒழுங்குவிதிகள் போன்றவற்றைப் பயன்படுத்துவது மூலமும் நிறைவேற்றப் பெறுகின்றன.

நிலப் பயன்பாடும் சூழலும்
------------------------

நிலப் பயன்பாடும், நில மேலாண்மைச் செயற்பாடுகளும் நீர், நிலம், ஊட்டப் பொருட்கள், தாவரங்கள், விலங்குகள் போன்ற இயற்கை வளங்கள் மீது பெரும் தாக்கத்தைக் கொண்டுள்ளன. நிலப் பயன்பாட்டுத் தகவல்களை, உவர்த்தன்மை, நீரின் தரம் என்பவை தொடர்பான இயற்கை வள மேலாண்மைப் பிரச்சினைகளுக்குத் தீர்வு காண்பதற்குப் பயன்படுத்த முடியும். எடுத்துக்காட்டாக, காடழிப்பு அல்லது மண்ணரிப்பு ஏற்பட்ட இடங்களில் உள்ள நீர்நிலைகளில் காணப்படும் நீரின் தரம், காடுகள் உள்ள பகுதியின் நீர்நிலைகளில் உள்ள நீரின் தரத்திலும் வேறுபட்டிருக்கும்.

1750 ஆம் ஆண்டுக்குப் பின்னர் நிலப் பயன்பாட்டினால் புவி மேற்பரப்பில் ஏற்பட்ட முக்கியமான தாக்கம் மிதவெப்பப் பகுதிகளில் நிகழ்ந்த காடழிப்பு எனலாம். அண்மைக் காலத்தில் நிலப்பயன்பாட்டினால் ஏற்பட்ட குறிப்பிடத் தக்க தாக்கங்களாக, நகர விரிவாக்கம், மண்ணரிப்பு, மண் தரமிழத்தல், நீர் உவராதல், பாலைவனமாதல் என்பவற்றைக் குறிப்பிடலாம். பெட்ரோலிய எரிபொருட்களின் பயன்பாடும், நிலப் பயன்பாட்டு மாற்றங்களுமே மிகமுக்கிய பசுங்குடில் வளிமமான காபனீரொட்சைட்டின் முக்கியமான மனிதவழி மூலங்கள் ஆகும்.
**மெய்ஞ்ஞான விளக்கம்** என்னும் நூல் இருந்தது என்பதை உரைநூல்களின் வாயிலாக அறிகிறோம். 

சாத்திரக் கருத்துக்களில் தனி ஒரு கருத்தை மட்டும் எடுத்துக்கொண்டு விளக்கும் நூல்கள் பல தோன்றின. இவற்றிற்குத் தோன்றுவாயாக அமைந்த நூல் 'மனவாசகம் கடந்தார்' என்பவர் இயற்றிய 'உண்மை விளக்கம்' என்னும் நூல். அந்த வரிசையில் இந்த மெய்ஞ்ஞான விளக்கம் என்னும் நூலும் ஒன்று. மதுரைச் சிவபிரகாசரும், வெள்ளியம்பலவாணத் தம்பிரானும் இந்த நூலின் பாடல்களை எடுத்தாண்டுள்ளனர். 

இது வெண்பாவால் ஆன நூல். மு. அருணாசலம் இங்குக் குறிப்பிடப்பட்டுள்ள மேற்கோள் நூலில் பதினோரு பாடல்களை எடுத்துத் தந்துள்ளார்.

##### பாடல் - எடுத்துக்காட்டு

நனவு தனிக் கருவி முப்பத்து ஐந்து ஆகும்  

கனவு இருபத்து ஓர் ஐந்தால் காணில் - முனி சுழுத்தி  

மூன்று ஆகும் காலை முழுத் துரியம் ஓர் இரண்டே  

ஊன்றும் அதீதம் தரும் மான் ஒன்று. 

மாயை பகுதி தனை வந்திடும் எங்கும் காலம்  

ஏயும் நியதி சிந்தையை இயற்றும் - மாயக்  

கலை அகந்தை வித்தை புத்தி காண் மனத்தை ராக  

மாலை புருடன் ஐந்தும் ஆம்.

##### அடிக்குறிப்பு

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 196.
2. ↑  வெண்பாப் பாடல் பொருள் நோக்கில் சொற்பிரிப்பு செய்யப்பட்டுள்ளது
3. ↑  சிவப்பிரகாசர் தம் சிவப்பிரகாசம் 60 ஆம் சூத்திர உரையில் சாக்கிரம், சொப்பனம், சுழுத்தி, துரியம், துரியாதீதம் என்னும் 5 அவத்தைகளை விளக்குவதற்கு மேற்கோளாக இந்தப் பாடலை எடுத்துக் காட்டியுள்ளார்
4. ↑  கி. பி. 1700-ல் வாழ்ந்த வெள்ளியம்பலவாணத் தம்பிரான் சிவஞான சித்தியார் சூலுக்கு விளக்கமாகத் தாம் எழுதிய ஞானாவரண விளக்கவுரையில் மேற்கோளாகத் தரப்பட்டுள்ள பாடல்
**மெய்நிகர் வலையமைப்பூடான கணினி** அதாவது Virtual Network Computing (VNC) அமெரிக்காவின் பெல் ஆய்வுகூடத்தால் திறந்த மூலநிரலில் உருவாக்கப்பட்ட ஓர் மென்பொருளாகும். இம் மென்பொருளானது ஒரு கணினியில் இருந்து பிறிதோர் கணினியை (பொதுவாக சேவர்களை) இயக்குவதாகுப் பயன்படுகின்றது.. கணினி வழங்கி அல்லது சேவரிற்கு 24 மணிநேரமும் வல்லுனர்களை வைத்து நேரத்தையும் பணத்தையும் வீணடிக்காது தேவையேற்படும் சமயத்தில் இவ்வாறான பிரச்சினைகளை இணைய இணைப்பின் மூலம் பெரும்பாலும் அலுவலகத்திற்கு வராமலே வீட்டில் இருந்தே சரிசெய்ய வழிவகுக்கும் மென்பொருளாகும். இதில் விசைப்பலகைகளின் தட்டச்சு மற்றும் மவுஸ் கிளிக் போன்றவை இம்மென்பொருளூடாக (VNC கிளையண்ட்) மற்றக் கணினிக்கு வழங்கப்படும் (VNC சேவர்) அந்தக் கணினியின் திரையானது (பொதுவாக சேவரின்) VNC கிளையண்டிற்கு அனுப்பப்படும். இதில் முக்கிய ஓர் அம்சம் என்னவென்றால் இது இயங்குதளத்தைச் சாராது அதாவது விண்டோஸ் இயங்குதளத்தின் திரையை லினக்ஸ் இயங்குதளத்திலும் லினக்ஸ் இயங்குதளத்தின் திரையை விண்டோஸ்ஸிலும் பார்க்கவியலும். சில சந்தர்பங்களில் விண்டோஸ் இயங்குதளத்தில் Ctrl+Alt+Delete ஓர் விசேட செய்கை என்பதால் இச் செயற்பாட்டிற்கான தட்டச்சுச் செயன்முறையை மற்றைய கணினிக்கு அநுப்ப விசேட வழிமுறைகள் கையாளப்படும் இது பாவிக்கும் மென்பொருளில் தங்கியுள்ளது (Real VNC இல் F8 விசைப்பலகையை அழுத்தி send Ctrl+Alt+Delete என்பதைத் தெரிவுசெய்யவும்).

இவற்றையும் பார்க்க
------------------

* அல்ட்றாவிஎன்சி
* றியல்விஎன்சி

வெளியிணைப்புக்கள்
-----------------

* RealVNC - ஓர் VNC பதிப்பு அமெரிக்காவின் பெல் ஆய்வு கூடத்தில் இருந்து
**சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம்** (*Shyama Prasad Mukherji Rurban Mission*), மறைந்த தலைவர் சியாமா பிரசாத் முகர்ஜியின் பெயரால் இவ்வியக்கம் துவக்கப்பெற்றது. இவ்வியக்கம் இந்திய அரசின் ஊரக வளர்ச்சி அமைச்சகத்தின் கீழ் இயங்குகிறது.இந்த இயக்கத்தின் திட்டச் செயல்பாடுகள் மாவட்ட ஊரக வளர்ச்சி முகமைகள் மூலம் செயல்படுத்தப்படும். இந்தியப் பிரதமர் நரேந்திர மோடி 21 பிப்ரவரி 2016 அன்று சத்தீஸ்கர் மாநிலத்தின் ராஜ்நந்த்காவுன் மாவட்டத்திலுள்ள குருபாட் எனும் கிராமத்திலிருந்து இவ்வியக்கத்தை துவக்கி வைத்தார்.

இவ்வியக்கம் ஊரகப் பொருளாதாரம் மற்றும் உள்கட்டமைப்புகளை மேம்படுத்துவதற்கு நகர்புறங்களை ஒட்டிய 2840 ஊரகத் தொகுப்புகள் தேர்வு செய்யப்பட்டுள்ளது.
முதல் கட்டமாக ஐந்து ஆண்டுகளில் 296 ஊரக-நகர்புறத் தொகுப்புகளை மேம்படுத்துவதை நோக்கமாகக் கொண்டு இவ்வியக்கம் செயல்படுகிறது. இந்த தொகுப்பில் உள்ள ஒரு கிராமம் மதுரை மாநகரத்தை ஒட்டியுள்ள கோவில் பாப்பாகுடி கிராமமும் ஒன்றாகும். இக்கிராமத் தொகுப்பை நகர்புறம் அளவிற்கு மேம்படுத்த ரூபாய் 100 கோடி இந்த இயக்கம் ஒதுக்கியுள்ளது. இந்தக் தொகுப்புகள் தேவையான வசதிகளுடன் பலப்படுத்தப்படும். இதற்காக அரசின் பல்வேறு திட்டங்களின் ஒருங்கிணைப்பு மூலம் வளங்களைத் திரட்ட முன்மொழியப்பட்டுள்ளது. மேலும் இந்த திட்டத்தின் கீழ் ஒரு பொதுவான இடைவெளி நிதி (CGF) ஒதுக்கப்பட்டுள்ளது.

இயக்கத்தின் பார்வை
------------------

சியாமா பிரசாத் முகர்ஜி தேசிய ஊரக-நகர்புற இயக்கம் (*SPMRM*) "கிராமப்புற சமூக வாழ்க்கையின் சாரத்தை பாதுகாத்து வளர்க்கும் கிராமங்களின் வளர்ச்சியை நோக்கமாகக் கொண்டுள்ளது. இதன் அடிப்படையில் நகர்ப்புற வசதிகளுடன், கிராமப்புறங்களை மேம்படுத்துவதாகும்.

இயக்கத்தின் நோக்கம்
-------------------

சியாமா பிரசாத் முகர்ஜி தேசிய ஊரக-நகர்புற இயக்கத்தின் (*SPMRM*) நோக்கம் கிராமப்புற பொருளாதார வளர்ச்சியைத் தூண்டுவது, அடிப்படை சேவைகளை மேம்படுத்துவது மற்றும் நன்கு திட்டமிடப்பட்ட ஊரக-நகர்புறத் தொகுப்புகளை உருவாக்குவது ஆகும்.

1. எண்முறை (டிஜிட்டல்) கல்வியறிவு
2. திறன் மேம்பாட்டு பயிற்சி
3. கிராமங்களுக்கு இடையே சாலை இணைப்பு
4. நடமாடும் சுகாதார பிரிவுகளை நிறுவுதல்
5. அனைத்து வீடுகளுக்கும் மின் இணைப்பு வழங்குதல்
6. குடிமக்கள் சேவை மையங்கள்
7. பொது போக்குவரத்து சேவைகள்
8. வேளாண் செயலாக்கம்
9. எரிவாயு இணைப்புகள்
10. சுகாதார வசதிகள்
11. வேளாண் பொருட்களின் சேமிப்பு கிடங்கள்
12. குழாய் மூலம் குடிநீர் வழங்கல்
13. கல்வி நிறுவனங்களை மேம்படுத்துதல்
14. திரவ மற்றும் திடக்கழிவு மேலாண்மை செயல்படுத்துதல்

இயக்கத்தின் எதிர்பார்ப்புகள்
----------------------------

* பொருளாதாரம், தொழில்நுட்பம், வசதிகள் மற்றும் சேவைகள் தொடர்பானவைகளில் ஊரக-நகர்ப்புறங்ளில் வேறுபாடுகளை குறைத்தல். \* கிராமப்புறங்களில் வறுமை மற்றும் வேலையில்லாத் திண்டாட்டத்தைக் குறைப்பதன் மூலம் உள்ளூர் பொருளாதார வளர்ச்சியைத் தூண்டுதல்.
* பிராந்தியத்தின் வளர்ச்சியை பரப்புதல்.
* கிராமப்புறங்களில் முதலீட்டை ஈர்ப்பது.

மேற்கோள்கள்
-----------

1. ↑  Shyama Prasad Mukherji Rurban Mission
2. ↑  PM Narendra Modi launches 'Rurban Mission', says his government is for poor, dalits
3. ↑  CLUSTER INFORMATION LIST
4. ↑  Rural Development Ministry approves 296 clusters under Shyama Prasad Mukherji Rurban Mission
5. ↑  Kovilpappakudi villages set to get Rs 100-crore facelift at a cost of Rs 100 crore
6. ↑  SPMRM PROGRESS

வெளி இணைப்புகள்
---------------

* Shyama Prasad Mukherji Rurban Missionml
ஒரு சியான்பே வில்லாளியை சித்தரிக்கும் ஓவியம்
சியான்பே மாநிலம் (1-3 ஆம் நூற்றாண்டுகள்).
**சியான்பே** என்பவர்கள் தற்கால மங்கோலியா, உள் மங்கோலியா மற்றும் வட கிழக்கு சீனாவின் கிழக்கு ஐரோவாசிய புல்வெளிகளில் வாழ்ந்த பழங்கால நாடோடி மக்கள் ஆவர். கி. மு. மூன்றாம் நூற்றாண்டின் இறுதியில் டொங்கு மக்கள் சியோங்னு மக்களால் தோற்கடிக்கப்பட்ட போது அவர்கள் உஹுவான் மற்றும் சியான்பே என்று இரு குழுக்களாக பிரிந்தனர். சியோங்னுவின் சன்யு யூலியுவை கி. பி. 87 இல் கொன்று முக்கியத்துவம் பெறும் வரை அவர்கள் பெரிய நாடோடி சக்திகள் மற்றும் ஆன் அரசமரபுக்கு துணை அரசாகவே இருந்தனர். சியோங்னுவை போல் இல்லாமல் சியான்பே அரசியலமைப்பானது நாடோடி மக்களாக, தங்களது காலங்களில் சீனர்களுக்கு ஒரு கருத்தொருமித்த சவாலை கொடுப்பதற்கான அமைப்பை கொண்டிருக்காமல் இருந்தது. மூன்று ராஜ்யங்களின் காலத்தில் பல்வேறு தோல்விகளை சந்தித்த பிறகு சியான்பே தெற்கு நோக்கி இடம் பெயர்ந்து சீன சமூகத்திற்கு அருகில் வாழத் தொடங்கினர். ஐந்து காட்டுமிராண்டிகளில் ஒருவராக அவர்கள், ஐந்து காட்டுமிராண்டிகளின் எழுச்சியில் பங்கேற்று வடக்கு வெயி போன்ற தங்களுக்கென சொந்தமான நிலங்களை சீனாவில் ஏற்படுத்தினர். இந்த மாநிலங்கள் சீனமயமாக்கலை எதிர்த்தும் ஆதரித்தும் பல்வேறு சமயங்களில் வந்தன. ஆனால் கடைசியில் தாங் அரசமரபின் காலத்தில் பொதுவான சீன மக்கள் தொகையுடன் இணைந்து விட்டன.

உசாத்துணை
---------

1. 1 2  Jacques Gernet, *A History of Chinese Civilization* Cambridge University Press 1996 P.186-87
2. 1 2  Peter Van Der Veer, "III. Contexts of Cosmopolitanism" in Steven Vertovec, Robin Cohen eds. *Conceiving Cosmopolitanism: Theory, Context and Practice* Oxford University Press 2002 p. 200-01
3. ↑  "The Sixteen States of the Five Barbarian Peoples 五胡十六國 (www.chinaknowledge.de)".
4. ↑  Michio Tanigawa & Joshua Fogel, *Medieval Chinese Society and the Local "community"* University of California Press 1985 p. 120-21
5. ↑  John W. Dardess, *Governing China: 150-1850* Hackett Publishing 2010 p. 9
6. ↑  "The Xianbei: A Chinese Dynasty Emerges from Nomadic Warriors of the Steppe | Ancient Origins".
**சியாயி நகராட்சி அருங்காட்சியகம்** (*Chiayi Municipal Museum*) தைவான் நாட்டின் கிழக்கு மாவட்டத்திலுள்ள சியாயி நகரத்தில் அமைந்துள்ளது.

வரலாறு
------

சியாயி நகராட்சி அருங்காட்சியகம் தைவான் நாட்டின் சியாயி நகரத்தில் வசிப்பவர்கள் அனைவருக்கும் ஒரு கலாச்சார பொது இடத்தை நிறுவும் நம்பிக்கையில் நிறுவப்பட்ட ஒரு கூட்டு சமூக முயற்சியாகும். இதன் காட்சிக்கூடங்களில் திபெத்திய புத்த நூல்களை மறைப்பதற்குப் பயன்படுத்தப்பட்ட பட்டுப் போர்வைகள் மற்றும் குயிங் பேரரசர்களின் இசுலாமிய பச்சை மணிக்கல் ஆகியவை அடங்கிய சேகரிப்பும் வைக்கப்பட்டுள்ளன.

கண்காட்சிகள்
------------

அருங்காட்சியகத்தில் பின்வரும் காட்சியகங்கள் உள்ளன:

* புவியியல் மண்டபம்
* புதைபடிவ மண்டபம்
* நுண்கலைகள் காட்சியகம்

செயற்பாடுகள்
------------

கைரேகை, தூரிகை மை ஓவியம், காகித கலைப் பொருள்கள், விளக்கப்படம், தைவானிய தொடுதலுடன் மலர் கலை போன்றவற்றில் அருங்காட்சியகம் படிப்புகளையும் பட்டறைகளையும் வழங்குகிறது.

போக்குவரத்து
------------

அலிசன் வனத்துறை இரயில்வேயின் பெய்மென் நிலையத்திலிருந்து மேற்கே நடந்து செல்லும் தூரத்தில் சியாயி நகராட்சி அருங்காட்சியகத்தை அணுகலாம்.

மேற்கோள்கள்
-----------

1. ↑  "Taiwanese identity: Multiculti roots: A museum tells a new story". *The Economist*. 12 March 2016.. பார்த்த நாள்: 12 March 2016.
2. ↑  "Chiayi Municipal Museum". *Taiwan, the Heart of Asia*. 28 June 2021. 24 August 2022 அன்று பார்க்கப்பட்டது.
3. ↑  "Taiwan Culture Portal - Culture Navigation - Chiayi Municipal Museum (嘉義市立博物館)". 2014-11-03 அன்று மூலம் பரணிடப்பட்டது. 2014-11-03 அன்று பார்க்கப்பட்டது.
4. ↑  "Chia-Yi Municipal Museum". Cabcy.gov.tw. 2014-03-25 அன்று மூலம் பரணிடப்பட்டது. 2014-04-21 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***சியாயி மாநகர அருங்காட்சியகம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்  (in சீன மொழி)
**லியோனிடு ஹுர்விக்ஸ்** (*Leonid Hurwicz*, ஆகஸ்ட் 21, 1917 - ஜூன் 24, 2008) ஒரு புகழ்பெற்ற பொருளியல் அறிஞர். இவர் 2007 ஆம் ஆண்டுக்கான பொருளியல் நோபல் பரிசை பேராசிரியர் எரிக் மாஸ்க்கின், பேராசிரியர் ரோஜர் மையெர்சன் ஆகியோருடன் சேர்ந்து வென்றார். பேராசிரியர் ஹூர்விக்ஸ் மின்னெசோட்டா பல்கலைக்கழகத்தில் பேராசிரியராக இருந்து ஓய்வு பெற்றவர். நோபல் பரிசு பெற்றவர்களிலேயே அகவை அதிகம் உள்ளவர் இவர்தான். தனது 90 ஆவது அகவையில் நோப்ல பரிசு பெற்றுள்ளார்.

இவர் பொருளியல், அரசியலறிவியல், குமுக அறிவியல் (சமூக அறிவியல்) ஆகிய துறைகளில் பயன்படும் முடிவுக்கேற்ற திட்டவகுதி (மெக்கானிசம் டிசைன்) என்னும் கருத்தை முன்வைத்தவர் என்றும், கேம் தியரி என்னும் மிகைமப் பகிர்வுக் கொள்கையை பொருளியலில் பயன்படுத்திய முன்னோடி என்றும் கருதப்படுகின்றார். இவருடைய கருத்தை எரிக் மாஸ்க்கின், ரோஜர் மையெர்சன் ஆகியோர் இன்னும் வலுவூட்டி, நடைமுறைச் சந்தைச் சூழல்களுக்கும் பயனாகும்படி வளர்த்தெடுத்தனர்.

வாழ்க்கை வரலாறு
---------------

ஹூர்விக்ஸ் (Hurwicz) 1917ல் முதல் உலகப் போர் நிகழ்ந்த காலத்தில் போலந்தில் யூதக் குடும்பத்தில் பிறந்தார். பிறந்தபின் ரஷ்யாவுக்குக் குடிபெயர்ந்து சென்று பின்னர் மீண்டும் போலந்தில் வார்சா நகரத்திற்குத் திரும்ப நேர்ந்தது. 1938ல் வார்சா பல்கலைக்கழகத்தில் LL.M பட்டம் பெற்றார். 1939ல் இலண்டன் பொருளியல் கல்லூரியில் படித்து பின்னர் ஜெனிவா நகரத்திற்கு சென்றார். இரண்டாவது உலகப்போர் துவங்கிய பின்னர், அவர் போர்த்துகலுக்குச் சென்றார். பின்னர் ஐக்கிய அமெரிக்க நாடுகளுக்குச் செல்ல நேந்தது. அங்கு ஹார்வர்டு பல்கலைகழகத்திலும் சிக்காகோ பல்கலைக்கழகத்திலும் படிப்பைத் தொடர்ந்தார்.

மேற்கோள்கள்
-----------

1. ↑  Higgins, Charlotte (15 October 2007). "Americans win Nobel for economics". BBC News.. பார்த்த நாள்: 2007-10-15.
2. ↑  Hughes, Art (15 October 2007). "Leonid Hurwicz -- commanding intellect, humble soul, Nobel Prize winner". Minnesota Public Radio.. பார்த்த நாள்: 2007-10-15.
**வாக்கீன் ஆர்ச்சிபால்டோ கூஸ்மான் லொவேரா** (எசுப்பானியம்: Joaquín Archivaldo Guzmán Loera) (பி. டிசம்பர் 25, 1954 அல்லது ஏப்ரல் 4, 1957) மெக்சிக்கோவின் சினலோவா மாநிலத்தை சேர்ந்த போதைக் கடத்தல் கூட்டுத் தலைவர். "**எல் சாப்போ**" ("குட்டையானவன்") என்று செல்லப் பெயராக அறியப்படுகிறார்.

2003இல் மெக்சிக்கோவின் மிக வெற்றிகரமான போதைக் கடத்தல் கூட்டுத் தலைவராக வந்து, இவர் பாப்லோ எஸ்கோபாரை விட பெரிய பணக்காரராக இருந்தார் என்று அமெரிக்க போதை நடைமுறை நிர்வாகம் நம்புகிறது. சுமார் 100 கோடி டாலர் சொத்து மதிப்புடன், ஃபோர்ப்ஸ் இதழின் உலகில் மிகச் செல்வந்தவர்களின் பட்டியலில் 2009இலிருந்து கூஸ்மான் சேர்ந்துள்ளார்.

ஃபெப்ரவரி 2014இல் மெக்சிக்கோவின் சினலோவா மாநிலத்தில் கைது செய்யப்பட்டார்.

பிறப்பு , ஆரம்ப வாழ்க்கை
------------------------

மெக்ஸிகோவின் சினாலாவோ மாநிலத்தில் சியா மட்ரே என்ற ஊரில் பிறந்தார். எட்டாவது வகுப்போடு பள்ளிப்படிப்பை நிறுத்திவிட்டார். மெக்ஸிகோவில் 1980-களில் பிரபலமாக இருந்த போதைப்பொருள் வியாபாரி மிகுல் ஏஞ்சல் பெலிக்ஸ் கலார்டோவிடம் ஆரம்பத்தில் அடியாளாகத்தான் சேர்ந்தார். 
1989-ல் கலார்டோவை மெக்ஸிகோ போலீஸார் கைது செய்தபோது, எல் சாப்போ முன்நிலைக்கு வந்தார்.

மேற்கோள்கள்
-----------

1. ↑  ரண்டால் சி. ஆர்சிபால்ட்/ ஜிஞ்சர் தாம்சன் தமிழில்: சாரி (27 பிப்ரவரி). "எல் சாப்போ கதை". தி இந்து. 2 மார்ச் 2014 அன்று பார்க்கப்பட்டது. Check date values in: `|date=` (உதவி)
**ஆக்ரா மாவட்ட மருத்துவமனை** *(District Hospital, Agra)* இந்தியாவின் உத்திரப் பிரதேச மாநிலத்திலுள்ள ஆக்ராவில் அரசு நடத்தும் ஒரு மருத்துவமனையாகும். மகாத்மா காந்தி சாலை, சிப்பிட்டோலா, ஆக்ரா, உத்திரப்பிரதேசம் 282001 என்ற முகவரியில் இம்மருத்துவமனை இயங்கி வருகிறது. ஆக்ரா மாவட்ட மக்களுக்கு இம்மாவட்ட மருத்துவமனை சேவையளிக்கிறது. 

2016 ஆம் ஆண்டு நிலவரப்படி, இந்த மருத்துவமனையில் 100 பொதுப் படுக்கைகள், 12 அவசரச் சிகிச்சை படுக்கைகள் மற்றும் 6 தனியார் படுக்கைகள் என 112 படுக்கைகள் இருந்தன. பணிபுரியும் ஊழியர்களின் மொத்த எண்ணிக்கை 160 ஆகும், 56 மருத்துவர்கள், 44 துணை மருத்துவ பணியாளர்கள் மற்றும் இதர பணியாளர்கள் 60 பேர் என்பது மொத்த பணியாளர்க்களின் வகைப்பாடு ஆகும். மருத்துவர்களில் 53 பேர் சிறப்பு நிபுணர்களாக இருந்தனர்.

இம்மாவட்ட மருத்துவமனை இந்திய மருத்துவ குழுவின் சட்டம் 1956 இன் கீழ் அங்கீகரிக்கப்பட்டுள்ளது. ஆக்ராவில் உள்ள லேடி லியால் மருத்துவமனை ஆக்ரா மாவட்ட மருத்துவமனையுடன் மகப்பேறியல் மற்றும் பெண்ணோயியல் துறைகளுடன் இணைக்கப்பட்டுள்ளது.

மேற்கோள்கள்
-----------

1. ↑  Government Hospitals in Agra
2. ↑  "District Hospital, Agra". 2018-10-25 அன்று மூலம் பரணிடப்பட்டது. 2020-11-19 அன்று பார்க்கப்பட்டது.
**பொய் முகங்கள்** (*Poi Mugangal*) என்பது 1986 ஆம் ஆண்டு வெளியான இந்திய தமிழ் திரைப்படம் ஆகும். சி. வி. இராசேந்திரன் இயக்கிய இந்த படத்தில் ராகேஷ் (தமிழில் அறிமுகம்), சுலக்சனா ஆகியோர் முக்கிய கதாபாத்திரங்களில் நடித்தனர். ராகேஷ் முன்பு தமிழில் *படிக்காதவன்* (1985) படத்தை, தனது உண்மையான பெயரான வி. ரவிச்சந்திரன் என்ற பெயரில் தயாரித்தார். பொய் முகங்கள் படமானது சுஜாதாவின் *காகித சங்கிலிகள்* என்ற கதையை அடிப்படையாகக் கொண்டது. இப்படமானது *பிரேமாஸ்த்ரா* (1982), *நானே ராஜா* (1984) ஆகிய படங்களை அடுத்து ரவிச்சந்திரன், ராஜேந்திரன், இசையமைப்பாளர் சங்கர்-கணேஷ் ஆகியோர் இணையும் மூன்றாவது கூட்டணியாகும்.

கதை
---

சிறுநீரகங்கள் பாதிக்கபட்ட ஒரு இளைஞன் மாற்று சிறுநீரகத்துக்காக தன் மனைவியின் இரத்த உறவினர்களிடம் கெஞ்சி காத்திருப்பது பற்றிய கதை.

நடிப்பு
-------

* ராகேஷ் ராஜாவாக
* சுலக்சனா இந்துவாக
* ஒய். ஜி. மகேந்திரன்
* சிவசந்திரன்
* அருந்ததி
* வி. எஸ். ராகவன்
* வி. கோபாலகிருஷ்ணன்

தயாரிப்பு
---------

கன்னட நடிகரான வீ. ரவிச்சந்திரன் தமிழில் அறிமுகமாகும் போது தமிழ் நடிகர் ரவிச்சந்திரனுடன் பெயர் குழப்பம் ஏற்படுவதை தவிர்க்க ராகேஷ் என்று பெயரில் அறிமுகமானார். இந்த படமானது சுஜாதாவின் *காகித சங்கிலிகள்* என்ற புதினத்தை அடிப்படையாகக் கொண்டது. முன்னதாக பஞ்சு அருணாசலம் இந்த புதினத்தை திரைப்படமாக ஆக்கும் உரிமையை வாங்கி, அதே பெயரில் சுமன், அம்பிகா ஆகியோரது நடிப்பில் படத்தை துவக்கினர். இருப்பினும், படமானது தயாரிப்பின் பாதியிலேயே நின்றுவிட்டது.

இசை
---

இபடத்தின் பாடல்களுக்கு சங்கர்-கணேஷ் இசையமைத்தனர்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "தொட்டுக் கொண்டால் ஒரு இன்பம் புன்னகை"   | கே. ஜே. யேசுதாஸ் | 4:33 |
| 2. | "மேகம் ரெண்டா"   | எஸ். பி. பாலசுப்பிரமணியம் | 4:46 |
| 3. | "இங்கே நாம் காணும் பாசம் எல்லாம்"   | கே. ஜே. ஏசுதாஸ் | 4:46 |
| 4. | "உத்தம் புது பாட்டா"   | எஸ். பி. பாலசுப்பிரமணியம், எஸ். பி. சைலஜா | 4:07 |
| **மொத்த நீளம்:** | **17:12** |  |

குறிப்புகள்
-----------

1. ↑  "Cine Quiz". *Hub*.
2. ↑  "Poi Mukangal" – Amazon வழியாக.
**வாக்குச்சாவடி கைப்பற்றுதல்** (*Booth capturing*) என்பது இந்தியா மற்றும் சில நாடுகளில் செய்யப்படும் ஒரு தேர்தல் முறைகேடாகும், தங்கள் கட்சி தேர்தலில் எவ்வாறாயினும் வெற்றிபெறவேண்டும் என்ற எண்ணத்தில் கட்சி விசுவாசிகள் வாக்குச் சாவடிகளைக் கைப்பற்றி வாக்காளர்களுக்குப்பதில் தாங்களே தங்கள் கட்சிக்கு வாக்களிப்பது ஆகும். 

போட்டியிடும் ஒவ்வொரு வேட்பாளரின் முகவர்கள் வாக்குச் சாவடியில் இருப்பது என்பது பொதுவான விதி. ஆனால் பல பகுதிகளில் அவர்கள் அச்சுறுத்தப்பட்டு, தாக்கப்படுவதன் விளைவாக அவர்கள் வாக்குச் சாவடி வளாகத்தை விட்டு வெளியேற்றப்படுகின்றனர், அல்லது பணத்தை வாங்கிக்கொண்டு முறைகேடுகளுக்கு உடந்தையாக இருந்துவிடுகின்றனர். தேர்தலின்போது சில பகுதிகளில் வாக்காளர்கள், குண்டர்களைக் கொண்டு அச்சுறுத்தி வாக்களிக்கவிடாமல் தடுக்கப்படுகின்றனர். இதனால் பல வாக்காளர்கள் வாக்களிக்க வராமல் இருந்துவிடுகின்றனர். எனவே தேர்தல் ஆணையம் இந்த நிலைமையை மாற்ற இன்னும் தீவிரமாக செயல்படவேண்டிய நிலையில் உள்ளது. 

இந்தியாவில் சாவடியைக் கைப்பற்றிய முதல் உதாரணமானது 1957 இல் நடந்த பொதுத்தேர்தலின்போது. பேகூசராய் மாவட்டத்தின் மதிஹானீ சட்டமன்றத் தொகுதியில் உள்ள ரச்சியார் என்ற பகுதியில் நடந்ததாகப் பதிவு செய்யப்பட்டது என்று நம்பப்படுகிறது. கட்சிகள் மற்றும் வேட்பாளர்கள் எண்ணிக்கை பெருகிய போது 1970 களின் பிற்பகுதி மற்றும் 1980 களில் இதுகுறித்த செய்திகள் ஊடகங்களில் முக்கியத்துவம் பெற்றுப் பயன்பாட்டிற்கு வந்தன.

1989 இல், மக்கள் பிரதிநிதித்துவச் சட்டம் 1951 இல் சாவடியைக் கைப்பற்றுவது என்பது தண்டனைக்குறிய குற்றங்களில் ஒன்றாகச் சேர்த்துத் திருத்தப்பட்டது. இந்தியாவில் மின்னணு வாக்குப்பதிவு இயந்திரத்தை உருவாக்கியபோது, ஒவ்வொருவரும் வாக்களிக்கும்போது நடக்கும் வாக்கு வாக்குப்பதிவு நடைமுறைகளில் ஏற்படும் நேர இடைவெளியைப் பயன்படுத்திக்கொள்ளும் விதமாக ஒரு வாக்கை பதிவுசெய்த பின்னர் ஐந்து நிமிட இடைவெளிக்குப்பிறகே மற்றொரு வாக்களிக்கைப் பதிவுசெய்ய இயலுமாறு வடிவமைத்தனர். இதனால் வாக்குப் பெட்டியில் ஒரே நேரத்தில் நூற்றுக்கணக்கான வாக்குகளைப் போடுவதுபோல இதில் செய்ய இயலாதவாறு பாதுகாக்கப்பட்டது. மேலும் அசம்பாவித சம்பவத்தின்போது மின்னணு வாக்குப்பதிவு இயந்திரத்தை வாக்குச்சாவடி அதிகாரி முடக்குவதற்கு ஏதுவாக அவரிடம் ஒரு பொத்தான் இருக்கும். இருந்தபோதிலும் இந்தியாவில் வாக்குச்சாவடியைக் கைப்பற்றுதல் என்பது ஓரளவுக்குத் தொடரவே செய்கிறது என்ற புகார் கட்சிகளால் எழுப்பப்படுகிறது.

இதையும் காண்க
-------------

* இந்தியாவில் ஊழல்

நூற்பட்டியல்
------------

* Nedumpara, Jose (2004). *Political Economy and Class Contradictions: A Study*. New Delhi: Anmol.
* Omvedt, Gail (1993). *Reinventing Revolution: New Social Movements and the Socialist Tradition in India*. Armonk: M.E. Sharpe.
* (2005). "Poll Booth Rerun Infamy in Churulia." *The Statesman* (India). September 29.
* Shakder, S. L. (1992). *The Law and Practice of Elections in India*. Mumbai: National Publishing House.
* Singh, Bhim (2002). *Murder of Democracy in Jammu and Kashmir*. New Delhi: Amand Niketan.

மேற்கோள்கள்
-----------

1. ↑  "Where booth capturing was born".
2. ↑  "In central Bihar, development runs into caste wall".
3. ↑  "Empty words in legend's forgotten village".
4. ↑  "The myth of history's first booth capturing taking place in Begusarai's Rachiyahi".
**லியோனித் இவானொவிச் இரகோசொவ்** (ஆங்கிலம்: *Leonid Ivanovich Rogozov*, உருசியம்: Леонид Иванович Рогозов; மார்ச் 14, 1934 – செப்டம்பர் 21, 2000) என்பவர் ஒரு உருசிய பொது மருத்துவரும், அறுவை மருத்துவரும் ஆவர். இவர் 1960 முதல் 1961 வரை அண்டார்க்டிக்கா பகுதியில் கடலிலிருந்து 75 கிமீ தூரத்தில் அமைந்திருந்த நொவொலசரேஸ்கயா என்ற உருசிய ஆய்வுகூடத்தில் மருத்துவராகப் பணியாற்றினார். அப்போது அவர் குடல்வாலழற்சி நோயினால் அவதிப்பட்டார். அப்பகுதியிலிருந்து மருத்துவமனை செல்ல போதிய வசதி இல்லாததால் அவரே தனக்கு அறுவை சிகிச்சை செய்துகொண்டார்.

இளமை
----

லியோனிது ரகோசொவ் கிழக்கு சைபீரியாவில் சிட்டா வட்டத்தில் உள்ள ஒரு ஒதுக்குப்புறக் கிராமத்தில் பிறந்தார். இக்கிராமம் உருசியாவின் சீனா மற்றும் மங்கோலியாவிற்கும்]] இடையேயான எல்லைப்பகுதியில் அமைந்துள்ள மாஞ்சூலி என்ற ஊருக்கு அருகில் உள்ளது. இவரது தந்தை 1943 ஆம் ஆண்டில் இரண்டாம் உலகப் போரின் போது இறந்தார். 1953 ஆம் ஆண்டில் கிராஸ்னயார்ஸ்க்கில் மினூசின்ஸ்க் நகரில் பள்ளிப் படிப்பை முடித்துக் கொண்டு லெனின்கிராத் மருத்துவக் கல்வி நிலையத்தில் இணைந்து மருத்துவராகப் பட்டம் பெற்று 1959 ஆம் ஆண்டில் வெளியேறினார். மருத்துவராகப் பணியாற்றிய காலத்தில் அறுவை மருத்துவத்தில் சிறப்புப் பயிற்சி பெற்றார். 1960 செப்டம்பரில், தனது 26வது அகவையில், தனது பயிற்சியை இடைநிறுத்தி விட்டு சோவியத்தின் ஆறாவது அண்டார்க்டிக்க ஆய்வுகூடத்தில் மருத்துவராகப் பணியில் சேர்ந்தார்.

அண்டார்க்டிக் சேவை
------------------

1961ம் ஆண்டு நிறுவப்பட்ட சோவியத் நொவொலசரேஸ்கயா ஆய்வு நிலையத்தில் 1960 செப்டம்பர் முதல் 1962 அக்டோபர் வரை 13 ஆய்வாளர்களுடன் பணியாற்றினார். இவர் அண்டார்க்டிக் பகுதியில் சேவை செய்தபோது இவருக்கு அடி வயிற்றின் உட்பகுதியைச் சுற்றி இருக்கும் சவ்வின் அழற்சியின் காரணமாக வலி இருந்தது. இவர் சேவையில் இருந்த இடத்திலிருந்து மீர்னிய் நிலையம் என்ற இன்னொரு சோவியத் ஆய்வு நிலையம் 1,600 கிமீ தூரத்தில் இருந்தது. ஆகையினால் தனக்குத்தானே அறுவை சிகிச்சை செய்துகோள்ள முடிவு செய்தார். தனக்கு உதவியாக வானியல் அறிஞர், வாகன ஓட்டுனர் இருவருடன் தன்னால் பார்க்க இயலாத தன் உடற்பகுதியைப் பார்க்க கண்ணாடி ஒன்றையும் வைத்து ஏப்ரல் 30ம் தேதி அன்று இவர் குடல் வால் அறுவை சிகிச்சை செய்தார்.

அறுவை சிகிச்சைக்குப்பின் இரண்டு நாட்களில் குணமடைந்தார். அவரின் மேல் அவரே போட்ட தையல்களை 7 நாட்கள் கழித்து அகற்றினார். இவருக்கு 1961ம் ஆண்டுக்கான ’ஆர்டர் ஆஃப் த ரெட் பேனர்’ (Order of the Red Banner of Labour) என்ற விருதை சோவியத் அரசு வழங்கி சிறப்பித்தது.

இறுதிக் காலம்
-------------

1962ம் ஆண்டு தனது ஓய்வுக்காலங்களில் தாய்நாட்டில் மேலாண் இயக்குநராகப் பணியாற்றினார். தனது 66ம் வதில் நுரையீரல் புற்றுநோய் காரணமாக உருசியாவில் செயின்ட் பீட்டர்ஸ்பர்க் நகரில் 2000ம் ஆண்டு இறந்தார்.

மேற்கோள்கள்
-----------

 
1. 1 2  L.I. Rogozov (1964). "Self-operation". *Soviet Antarctic Expedition Information Bulletin*: 223–224. .
2. ↑  Rogozov, V.; Bermel, N.; Rogozov, LI. (2009). "Auto-appendectomy in the Antarctic: case report.". *BMJ* **339**: b4965. doi:10.1136/bmj.b4965. பப்மெட்:20008968.

வெளி இணைப்புகள்
---------------

* Self-operation. Tracking down a good story
ஆழ கதிர் ஏற்பளவு விழுக்காட்டுக் கோடு
கதிர் மருத்துவத்தில், **விழுக்காட்டில் ஆழ கதிர் ஏற்பளவு** (Percentage depth dose - %DD) என்பது தொலைக் கதிர் மருத்துவத்தின் போது (teletherapy) புற்றுத்திசுக்களுக்கு கொடுக்கப்பட வேண்டிய ஏற்பளவினை (Dose) காணப் பயன்படும் அளவுகளாகும். மனித உடலில் அளவீடுகளை நேரடியாகச் செய்ய முடியாது. இதற்காக 30\*30\*30 செ.மீ. பக்கங்களைக் கொண்ட தொட்டியில் தண்ணீரை எடுத்துக் கொண்டு பல ஆழங்களில் அளவீடுகள் செய்யப்படுகின்றன. இதற்காக தானியங்கி ஆய்கருவிகள் உள்ளன. கிலோ வோல்ட் கதிர்களுக்கு புறப்பரப்பில் உச்ச அளவு உள்ளது. ஆனால் மெகாவோல்ட் கதிர்களுக்கு உச்ச அளவு புறப் பரப்பிலிருந்து சற்று ஆழத்தில்- கோபால்ட் 60 கதிர்களுக்கு இந்த உச்ச அளவு 0.5 செ.மீ. ஆழத்தில் காணப்படுகிறது. ஒவ்வொரு ஆழத்திலும் காணப்படும் அளவு உச்ச அளவின் விழுக்காட்டில் கொடுக்கப்படுகிறது புல அளவோடு இவ்வளவும் சிறிது மாறுபடுகிறது. அட்டவணைகளும் உள்ளன. இவைகளின் துணையுடன் துல்லியமாக புற்று திசுக்களுக்கான ஏற்பளவினைத் துல்லியமாகக் கணிக்கலாம்.

```
        ஒருபள்ளியில் ஏற்பளவு*100
%DD =   ---------------------
        உச்ச ஏற்பளவு

```

புல அளவு கூடும்போது % அளவுகளும் கூடுகின்றன. அதுபோல் ஆற்றல் கூடும் போதும் % அளவுகள் கூடுகின்றன.
கழற்றிப் பிரிக்கப் பட்டிருக்கும் மௌசர் துப்பாக்கியின் இயக்கத் தகடு.  
மேலிருந்து கீழாக:  
1. வெடியூசி  
2. ஆணி  
3. **வாங்கி**  
4. சேமக அமைப்பு (மேலும் பிரிக்கப்பட்டுள்ளது).
சுடுகலன் சொல்லடைவில்,  சுடுகலன் **வாங்கி** அல்லது **வாங்கிப் பெட்டி** (ஆங்கிலம்: *receiver*, *ரிசீவர்*) என்பது, சுத்தியல், ஆணி அல்லது பின்னடைப்பு, மற்றும் சுடும் இயங்குநுட்பம் ஆகியவற்றின் வைப்பிடமாக திகழும், சுடுகலனின் ஒரு பாகம் / கூறு ஆகும். துப்பாக்கிக் குழலை பொறுத்த ஏதுவாக, இதன் முன்பகுதியில் மரையிடப் பட்டிருக்கும். அடித்து வடிக்கப்பட்ட, பொறிவினைந்த எஃகு அல்லது அலுமினியத்தால் இது செய்யப்படும்; இதுபோன்ற பாரம்பரிய மூலப்பொருட்களுடன், பல்லுறுப்பி போன்ற மூலப்பொருட்களையும் நவீன அறிவியலும் பொறியியலும் அறிமுகப்படுத்தி உள்ளன.

ஏ.ஆர்-15ஏ2 துப்பாக்கியில் திறந்த நிலையில் இருக்கும், மேல் மற்றும் கீழ் வாங்கிகள்.

மேற்கோள்கள்
-----------

1. ↑  "27 CFR 478.11: Meaning of terms". *US Government*. 2016. 16 September 2016 அன்று பார்க்கப்பட்டது. Firearm frame or receiver. That part of a firearm which provides housing for the hammer, bolt or breechblock, and firing mechanism, and which is usually threaded at its forward portion to receive the barrel.
2. ↑  "HK416 modular assault rifle / carbine / upper receiver assembly (Germany)". 19 ஜூன் 2006 அன்று மூலம் பரணிடப்பட்டது. 5 Aug 2010 அன்று பார்க்கப்பட்டது.
**வாக்குச்சாவடி நிலை அலுவலர்** என்பவர், உள்ளூர் வாக்களர்களுக்கு நன்கு பழக்கமான மாநில அரசு/ஓரளவு அரசு சார்ந்த அலுவலர் ஆவார்.இவர், பொதுவாக அதே வாக்கு பதிவு பகுதியில் உள்ள ஒரு வாக்களர் ஆவார். இவர், உள்ளூர் அளவில் அவர் அறிந்தவற்றை பயன்படுத்தி, வாக்காளர் பட்டியலை திருத்துவதற்கு உதவுகிறார். உண்மையில் வாக்கு சாவடி நிலை அலுவலர் என்பவர் அடிமட்ட நிலையில், இந்தியத் தேர்தல் ஆணையத்தின் ஒரு பிரதிநிதியாக உள்ளார்.

### வாக்குச்சாவடி நிலை அலுவலர் நியமனம்

1950-ஆம் ஆண்டு மக்கள் பிரதிநித்துவ சட்டத்தின் 13 B (2) ஆம் பிரிவின் கீழ் அரசு / ஓரளவு அரசு சார்ந்த / உள்ளாட்சி மன்ற அலுவலர்களிலிருந்து. வாக்குச்சாவடி அலுவலர்கள் நியமிக்கப்படுகின்றனர்.

#### வாக்குச்சாவடி நிலை அலுவலராக நியமிக்கக் கூடிய அரசு / ஓரளவு அரசு சார்ந்த பணியாளர்களின் வகைப்பாடுː

1. ஆசிரியர்கள்.
2. அங்கன்வாடி பணியாளர்கள்.
3. கிராம நிர்வாக அலுவலர்கள்.
4. ஊராட்சி செயலாளர்.
5. கிராம அளவிலான பணியாளர்கள்.
6. மின்கட்டண பட்டி தயாரிப்பவர்கள்.
7. அஞ்சல் பணியாளர்.
8. துனைசெவிலியர் மற்றும் பேறுகால உதவியாளர்.
9. சுகாதார பணியாளர்.
10. மதிய உணவு பணியாளர்கள்.
11. ஒப்பந்த முறை ஆசிரியர்கள்.
12. மாநகராட்சி வரித்தண்டல்ர் மற்றும்

குறிப்புகள்
-----------
**பூ ராமு** (இறப்பு: 27 சூன் 2022) என்று அறியப்படும் ராமு 2008-ம் வெளியான *பூ* திரைப்படம் வாயிலாக நடிகராக அறிமுகமான இவர் பல திரைப்படங்களில் குணச்சித்திர நடித்துள்ளார். முற்போக்கு எழுத்தாளர் சங்கத்தில் இருந்த இவர், பல சாதி எதிர்ப்பு திரைப்படங்களில் நடித்துள்ளார்.

திரைப்படங்கள்
-------------

பூ ராமு நடித்த சில திரைப்படங்கள்:

* பூ
* நீர்ப்பறவை
* சூரரைப் போற்று
* பரியேறும் பெருமாள்
* கர்ணன்
* கண்ணே கலைமானே
* தங்க மீன்கள்
* நெடுநல்வாடை
* காடு
* திலகர்
* ஆண் தேவதை
* பேரன்பு
* கோடியில் ஒருவன்
* சிவப்பு
* கண்டதை சொல்கிறேன்

இறப்பு
------

மாரடைப்புக் காரணமாக இரண்டு நாட்களாகச் சென்னை  இராஜீவ் காந்தி அரசு பொது மருத்துவமனையில் தீவிர சிகிச்சை அளிக்கப்பட்டு வந்தது. நுரையீரலில் நீர் சேர்ந்திருந்தது என்பதால் மூச்சு விடச் சிரமம் ஏற்பட்டது. அதைத் தொடர்ந்து சிகிச்சை பலனின்றி, ஜூன் 27, 2022 அன்று காலமானார்.

மேற்கோள்கள்
-----------

1. ↑  Actor Poo Ramu passes away after suffering heart attack
2. ↑  சாதி குறித்த அற்புதமான பேச்சு! | "பூ" ராமு | Pariyerum Perumal
3. ↑  நடிகர் 'பூ' ராமு காலமானார்
4. ↑  குணச்சித்திர நடிகர் `பூ' ராமு மறைவு; திரையுலகினர் இரங்கல்!
5. ↑  நடிகர் பூ ராமு மறைவு - முதல்வர் ஸ்டாலின் இரங்கல்
**இரிம்புச்சே** (உரோமன் எழுத்தில் **Rinpoche**, **Rimboche**, **Rinboqê**, Tibetan: རིན་པོ་ཆེ་, Wylie: *rin-po-che*, ZYPY: Rinboqê
) என்பது திபெத்திய மொழியில் வழங்கப்பெறும் பெருமைய முன்னொட்டு. இதன் பொருள் இரத்தினம் போல் அருமை மிக்கது என்பதாகும். இதனை மாந்தர்களுக்கும், இடத்துக்கும், ஒரு பொருளுக்கும் சேர்த்து வழங்கலாம். 

இச்சொல் திபெத்திய புத்தமதத்தில் மறுபிறவியாகக் கருதப்படுபவர்களுக்கும், முதியவர்களுக்கும் மிகுந்த மதிப்பு உள்ளவர்களாகக் கருதப் படுபவர்களுக்கும், கற்று முதிர்ந்தவர்களுக்கும், முதிர்ந்த இலாமாக்களுக்கும், தர்மத்தைப் பயிற்றுவிக்கும் ஆசிரியர்களுக்கும் பயன்படுத்துகின்றார்கள். இதனைத் துறவியர் மடத்தலைவர்களுக்கும் (abbot) வழங்குவார்கள்.

இதனையும் பார்க்கவும்
--------------------

* இரிம்புச்சேக்கள்- இரிம்புச்சே என அழைக்கப்பட்ட அல்லது அழைக்கப்படும் முன்னர் இருந்த, அல்லது இப்பொழுதும் இருக்கும் மெய்யியல் ஆசிரியர்களின் சிறு பட்டியல்

* துக்குலு, முன்பிருந்த திபெத்திய புத்தமதத்தைப் பின்பற்றிய ஒருவரின் மறுபிறவியாகக் கருதப்படுபவர்.
* கைலாச மலை - இது பலவிடங்களில் திபெத்திய மொழியில் கங்கு இரிம்புச்சே (*Gang Rinpoche*) என்றழைக்கப்படுகின்றது.

நூல்துணை
--------

* *The New Tibetan-English Dictionary of Modern Tibetan* by Melvyn C. Goldstein, Editor ISBN 0-520-20437-9

வெளியிணைப்புகள்
---------------

* *Rinpoche* entry in Rangjung Yeshe wiki.
**இரிட்டி** (*Iritty*) என்பது இந்தியாவின் கேரள மாநிலத்தில் கண்ணூர் மாவட்டத்திலுள்ள ஒரு நகராட்சியும், வட்டமுமாகும். சுற்றியுள்ள பிராந்தியங்களில் உள்ள விவசாய சமூகங்களுக்கு இந்த நகரம் முக்கிய சந்தைக்கான இடமாகவும் திகழ்கிறது. கடவுளின் சொந்த நாடு என அறியப்படும் கேரளாவில் இரிட்டி கூர்க் பள்ளத்தாக்கு என்றும் அழைக்கப்படுகிறது. கண்ணூர் பன்னாட்டு வானூர்தி நிலையத்திலிருந்து 19.5 கி.மீ தூரத்த்திலிருக்கும் இது கேரளாவில் வேகமாக வளர்ந்துவரும் நகரங்களில் ஒன்றாகும். கூர்க் மற்றும் கண்ணூர் இடையே உள்ள முக்கிய நகரங்களில் ஒன்றாகவும் இருக்கிறது.

அமைவிடம்
--------

 நகரின் வான்வளிக் காட்சி
வயனாட்டு கணவாயிலிருந்து தோன்றிய பாவாலி ஆற்றங்கரையில் இரிட்டி அமைந்துள்ளது.  மட்டனூர் மற்றும் விராசுபேட்டைக்கு இடையில் தலச்சேரி - கூர்க் - மைசூர் நெடுஞ்சாலை அல்லது மாநில நெடுஞ்சாலை 30இல் (கேரளா) இது அமைந்துள்ளது. ஆரளம் வனவிலங்கு சரணாலயம் இரிட்டியிலிருந்து 8 கி.மீ தூரத்தில் அமைந்துள்ளது 

அருகிலுள்ள நகரங்களான கண்ணூர், தலச்சேரி, மாகே, தளிப்பறம்பா, விராசுப்பேட்டை ( கர்நாடக மாநிலம் ) ஆகியவற்றிலிருந்து சமமான தூரத்தில் இரிட்டி அமைந்துள்ளது. தலசேரி, மட்டனூர் விமான நிலையம் மற்றும் குடகுவை இணைக்கும் ஒரு நெடுஞ்சாலை இதன் வழியே செல்கிறது. இதை ஆரம்பத்தில் டி.சி சாலை என்று ஆங்கிலேயர்கள் அழைத்தனர். இந்த நெடுஞ்சாலை மடிக்கேரி, மைசூர் மற்றும் பெங்களூருக்கு செல்லும் சர்வதேச மாநில பேருந்து சேவைகளால் பயன்படுத்தப்படுகிறது.

கீழூர் இரிட்டி நகரத்தின் தொடக்கப் புள்ளியாகும். இந்த இடம் கண்ணூர் மற்றும் தலசேரி இரண்டிலிருந்தும் சாலை வழியாக நன்கு இணைக்கப்பட்டுள்ளது.  
இரிட்டி முதன்மையாக ஒரு வர்த்தக நகரமாகும். இங்கு பல மாநில அரசு அலுவலகங்களின் தலைமையகம் அமைந்துள்ளது. இந்த அலுவலகங்களில் பெரும்பாலானவை அருகிலுள்ள நகரங்களான மட்டனூர் மற்றும் பேராவூர் மீது அதிகார வரம்பைக் கொண்டுள்ளன. 

### எஃகு பாலம்

 இரிட்டி பாலத்தின் காட்சி
குடகு மற்றும் தலச்சேரி நகரங்களை இணைக்க பிரித்தானிய அதிகாரிகளால் 1933ஆம் ஆண்டில் எஃகினால் ஆன ஒரு பாலம் கட்டப்பட்டப்பட்டுள்ளது.  இதை ஜார்ஜ் ஆண்டர்சன் என்ற கட்டிடப் பொறியாளர் வடிவமைத்தார்.   தற்போது பாலம் அதன் உறுதித் தன்மையை இழந்து காணப்படுகிறது .

மேலும் காண்க
------------

* கீழூர்
* கொட்டியூர்
* கொட்டியூர் கோயில்
* குன்னத்தூர் பாடி
* பேராவூர்

மேற்கோள்கள்
-----------

1. ↑   ›
2. ↑   ›
3. ↑  "காப்பகப்படுத்தப்பட்ட நகல்". 2019-09-02 அன்று மூலம் பரணிடப்பட்டது. 2021-12-29 அன்று பார்க்கப்பட்டது.
4. ↑  "Iritty basic information".
5. ↑  "Iritty More information of Iritty".
6. ↑  "Kannur International Airport". 2 August 2018 அன்று மூலம் பரணிடப்பட்டது. 6 September 2014 அன்று பார்க்கப்பட்டது.
7. ↑  Nazeer, Mohamed (2 August 2015). "Man’s death puts spotlight on safety of Iritty bridge" (in en-IN). *The Hindu*. பன்னாட்டுத் தர தொடர் எண்:0971-751X. .
8. ↑  "Method of Erecting the Iritty Bridge, Malabar". *The Railroad Gazette*. 24 March 1893. .
9. ↑  "Method of Erecting the Iritty Bridge Malabar". *The Railway Engineer*. June 1893. .

வெளி இணைப்புகள்
---------------

விக்கிமீடியா பொதுவகத்தில்,  
 ***இரிட்டி***   
என்பதின் ஊடகங்கள் உள்ளன. 

* Website of Iritty
**பூங்காவனத்தம்மன் கோயில், புட்டலூர்** என்பது தமிழ்நாட்டில் திருவள்ளூர் மாவட்டத்தில் புட்டலூரில் அமைந்துள்ள ஓர் ஆலயம் ஆகும்.

அமைவிடம்
--------

பூங்காவனத்தம்மன் கோயில், தமிழ்நாட்டில் திருவள்ளூர் மாவட்டத்தில் உள்ள புட்டலூரில் அமைந்துள்ளது. இக்கோயில் சென்னை மத்திய தொடருந்து நிலையத்திலிருந்து 38 கி.மீ. தொலைவிலும், சென்னை கோயம்பேடு புறநகர் பேருந்து நிலையத்திலிருந்து 35 கி. மீ. தொலைவிலும் அமைந்துள்ளது.

வரலாறு
------

இந்தக் கோயிலின் பூர்வ பெண் தெய்வம் பூங்காவனத்தம்மன் ஆகும். பிற்காலத்தில் அங்காள பரமேசுவரி என்று சமசுகிருத சொல் கொண்டு அழைக்கப்பட்டது.

தொல் காலத்தில் நிகழ்ந்த பெண்ணின் மகப்பேறு பெருந்துயரத்தை நினைவூட்டும் மகப்பேறாகிறது. புட்லூர் பூங்காவனத்தம்மன் தாய் தெய்வ வழிபாடு நமக்குத் தெரிவிக்கின்றன. குறத்தியின் கூடையோடு இணைந்ததுதான் மைய வழிபாடு. இது பாம்பு புற்றுத் தோற்றத்தில் காணப்படுகிறது. நிறைமாத கர்ப்பிணியாய் குழந்தையை பெற்றெடுக்கும் நிலையை புற்றின் புறத்தோற்றம் தெரிவிக்கிறது. வலி தாங்க முடியாமல் வாய் திறந்த நிலையில், கண்கள் மிரட்சியோடு காணப்படுகின்றன. பெண் பக்தர்கள் கண்ணீர் மல்கி, உன் துயரமும் என் துயரமும் ஒன்றுதானா? அம்மா என்று கதறியழுகிறார்கள். யாருடனும் பகிர்ந்து கொள்ள முடியாத தங்கள் வேதனைகள் அனைத்தையும் தாய் தெய்வத்திடம் முறையிடுகிறார்கள். ஆணாதிக்க சமூகத்தில் காயப்பட்ட பெண்களின் உலகம் தங்களுக்கான மனநல மருத்துவத்தை இங்கு பெற்றுக் கொள்கிறது. ஆலய பின்னணி நீரற்று போன ஒரு கோடைகாலத்தில் நிறைமாத கர்ப்பிணியாய் குடையை சுமந்து குறத்தி வருகிறாள். ஒரு பூங்காவனம், அருகில் கூவம் ஆறு ஓடுகிறது. குடிக்க நீரின்றி தவிக்கிறாள். அவளுக்கு குழந்தை பிறந்து உயிருடன் இருந்ததா? அவள் உயிர் பிழைத்தாளா? என்ற எந்த தகவலும் இல்லை. அவள் எளிய மக்களால் வழிபாட்டு பெண் தெய்வமாக்கப்பட்டிருக்கிறாள்.

மேற்கோள்கள்
-----------

1. ↑
2. ↑
3. ↑  மலர், மாலை (2020-01-21). "புட்லூர் அங்காளம்மன் ஆலயம்- திருவள்ளூர்". *www.maalaimalar.com*. 2023-04-12 அன்று பார்க்கப்பட்டது.

இதனையும் காண்க=
===============

* மேல்புவனகிரி பூங்காவனத்தம்மன் கோயில்
* மேல்சோழங்குப்பம் தாண்டவராயசுவாமி மற்றும் பூங்காவனத்தம்மன் கோயில்
**அம்மைநோய்** என்பது முதுவேனில்காலம் அல்லது வெய்யில் காலத்தில் கடும் வெப்பத்தால் மக்களைத் தாக்கும் கொப்புள நோய் ஆகும். பெண் தெய்வமாகிய காளியம்மையால் இந்நோய் உண்டானது என்று நம்பிய காரணத்தால் அதற்கு அம்மை நோய் என்று தமிழர்கள் பெயரிட்டார்கள் பிற்காலத்தில் கொற்றவை என்னும் போர் வெற்றித் தெய்வத்தையும் அம்மைநோய் வராமல் தடுப்பதற்கு வணங்கினார்கள்.

அம்மைநோய் வகைகள்
----------------

* சின்னம்மை
* பெரியம்மை
* விளையாட்டம்மை
* தட்டம்மை
* பாலம்மை
* தவளையம்மை
* கல்லம்மை
* மிளகம்மை
* கடுகம்மை
* பாசிப்பயரற்றம்மை
* வெந்தயம்மை
* கொள்ளம்மை
* பனியேறி, ஒரு குரு அம்மை
* பனைமுகரி, ஒரு கருப்புக் குரு அம்மை
* கரும்பனசை
* பயறி
* இராமக்கம்
* விச்சிலுப்பை அல்லது விச்சிலிர்ப்பான்; சிச்சிலுப்பான், சிச்சிலிர்ப்பான்
* நீர்க்கொள்வான்
* கொப்புளிப்பான்

விலங்கின அம்மைநோய்
------------------

* மாட்டம்மை
* ஆட்டம்மை
* பன்றியம்மை
* குதிரையம்மை
* ஒட்டக அம்மை

மேற்கோள்
--------

செந்தமிழ்ச் சொற்பிறப்பியல் பேரகரமுதலி --முதன் மடலம்-முதற்பகுதி, தொகுத்தவர் ஞா.தேவநேயப் பாவாணர். வெளியீடு தமிழ்நாட்டுப் பாடநூல் நிறுவனம் சென்னை. சனவரி 1985. பக்க எண் 263
ஓருருவில் அம்மையப்பர் சிலை
ஈருருவில் அம்மையப்பர் சிலை
"உயிரினங்களுக்கெல்லாம் தாய்தந்தையர் உண்டு. மரத்தின் விதைக்குக்கூட அதன் விதையைத் தோற்றுவித்த மூலப் பெற்றோர் உண்டு. தானே தோன்றி மறையும் பாசிக்குக்கூட ஈரம்-வெப்பம் தாய்தந்தை". இந்தக் மூலத்துக்கு மனித உரு தந்து தமிழ்மக்கள் வழிபட்டுவந்தனர். இந்த உருவத்தை **அம்மையப்பன்** (அம்மை அப்பன்) என்றனர். ஓருருவ வடிவிலும், ஈருருவ வடிவிலும் இதனை வழிபடுவர். ஓருருவ வடிவத்தை 'அர்த்தநாரி' என்றும், அர்த்தநாரீசுவரன் என்றும் குறிப்பிடுவர்.  

அம்மையை ஆற்றல் என்றும், அப்பனை வெட்டவெளி என்றும் கண்டனர். அப்பனுக்குச் "சிவ்" என்று ஏறும் சத்தி வருவது அம்மையால். எனவே அப்பனைச் சிவன் என்றும், அம்மையைச் சத்தி என்றும் தூய தமிழ்ச்சொற்களால் பெயரிட்டுக்கொண்டனர். 

இப்படி உருவான வழிபாட்டு உருவமே அம்மையப்பர். சிவம் சைவம் என்று சைவம் என மருவிற்று. மயல் < மையல், பயல் < பையல், பையன், போன்றவற்றை ஒப்பிட்டு உணர்ந்துகொள்ளலாம்.

சங்கப்பாடலில் அம்மையப்பர் உரு
-----------------------------

மதுரைக் கண்ணத்தனார் என்னும் புலவர் பகலும் இரவும் கலந்து நிற்கும் அந்திவானம் அம்மையப்பன் உருவம் போலக் காணப்பட்டதாகக் குறிப்பிடுகிறார். செவ்வானம் மறைக்கும் சிவன் போலவும், இருள் மால் போலவும் ஒன்று சேர்ந்திருப்பது இருபெருந் தெய்வங்கள் ஒருங்கிணைந்து இருப்பது போலக் காணப்பட்டதாம்.

வள்ளலார் பாடல்
--------------

தடித்த ஓர் மகனைத் தந்தை ஈண்டு அடித்தால் தாயணைப்பள் தாயடித்தால்
பிடுதொரு தந்தை அணைப்பன் இங்கு எனக்குப் பேசிய தந்தையும் தாயும்
பொடித்திரு மேனி அம்பலத்து ஆடும் புனிதன் நீ ஆதலால் என்னை
அடுத்தது போதும் அணைத்திடல் வேண்டும் **அம்மையப்பா** இனி ஆற்றேன்.

மேலும் படங்கள்
--------------

* இடப்புறம் அம்மை தமிழ்மரபு.
* வலப்புறம் அம்மை புதிர்மரபு.

* அர்த்தநாரிஅர்த்தநாரி
* அர்த்தநாரீசுரர்அர்த்தநாரீசுரர்
* அர்த்தநாரிஅர்த்தநாரி
* அம்மையப்பர், வரைவோவியம்அம்மையப்பர், வரைவோவியம்
* வலப்புறம் அம்மைவலப்புறம் அம்மை

அடிக்குறிப்பு
-------------

1. ↑  அர்த்தம் எனபது பாதியைக் குறிக்கும் வடசொல். நார் என்பது வாழை-நார் போல உடலில் ஓடும் நரம்பு. இது தமிழ்ச்சொல். ஆண்பாதி, பெண்பாதியாக நாடிநரம்புகளால் ஒன்றுபட்டிருக்கும் ஓர் உருவம் அர்த்த நார் ஈசுவரர்
2. ↑  நார் என்பது அன்பைக் குறிக்கும் தமிழ்ச்சொல். "நலத்தின்கண் நார் இன்மை தோன்றின்" என்னும் திருக்குறளில் இப் பொருள்படுவதைக் காணலாம். அன்பால் ஒட்டிக்கொண்டிருக்கும் இரண்டு உள்ளங்கள். இது ஈருருவ அம்மையப்பர்.
3. ↑  
வெருவரு கடுந்திறல் இருபெருந் தெய்வத்து   

ஒருங்குடன் இருந்த தோற்றம் போல - அகநானூறு 360
4. ↑  திருவருட்பா 3386
**அனிஷ் யோகன் குருவில்லா** (Anish Kuruvilla) ஓர் இந்திய திரைப்பட நடிகரும், இயக்குனரும் ஆவார். இவர் முக்கியமாக தெலுங்குத் திரைப்பட துறையில் பணிபுரிகிறார் .

இயக்குனராவதற்கு முன், இவர் சேகர் கம்முலாவுடன் நிர்வாக தயாரிப்பாளராக இருந்தார். *டாலர் ட்ரீம்ஸ்* (2000) படத்தில் முக்கிய கதாபாத்திரத்தில் நடித்திருந்தார். மேலும் *ஆனந்த்* (2004) படத்தில் துணை வேடத்தில் நடித்தார். 12 வருடங்கள் நடிப்பில் இருந்து ஓய்வு எடுத்த பிறகு, 2016ஆம் ஆண்டு வெளியான *பெல்லி சூப்புலு* திரைப்படத்தில் ஒரு முக்கிய கதாபாத்திரத்தில் நடித்தார். இந்திய துடுப்பாட்ட வீரர் மகேந்திரசிங் தோனியின் வாழ்க்கை வரலாற்று படத்திலும் இவர் தோன்றினார்.

ஆரம்ப கால வாழ்க்கை
------------------

குருவில்லா ஒரு மலையாளி குடும்பத்தில் பிறந்து ஐதராபாத்தில் வளர்ந்தார். இவர் இராமந்தபூரில் உள்ள ஐதராபாத்து பொதுப் பள்ளியில் பயின்றார்.

தொழில்
------

சேகர் கம்முலாவின் முதல் படமான *டாலர் ட்ரீம்ஸ்* என்ற படத்தில் வேடத்தில் அறிமுகமானார். மேலும் *ஆனந்த்* திரைப்படத்திலும் துணை வேடத்தில் நடித்தார். இவர் 2016ஆம் ஆண்டு *பெல்லி சூப்புலு* திரைப்படத்தில் தோன்றினார். இவர் இயக்குனராக அறிமுகமாகும் முன் நாகேஷ் குக்குனூர், மணிசங்கருடன் உதவி இயக்குநராக பணி புரிந்தார். சேகர் கம்முலா தயாரித்த *ஆவக்காய் பிரியாணி படத்திலும், முன்னணி நடிகராக இருக்கும் சர்வானந்த் தயாரித்த* கோ அண்டே கோட்டி *என்ற படத்திலும் பணியாற்றினார்.*

சான்றுகள்
---------

1. ↑  Sunita Chowdhary, Y. "Anish Kuruvilla moves to the forefront". *thehindu.com*. Kasturi and Sons. 25 October 2016 அன்று பார்க்கப்பட்டது.
2. ↑  "Anish Kuruvilla set to make his debut in Malayalam". *123telugu.com*. Mallemala Entertainments. 25 October 2016 அன்று பார்க்கப்பட்டது.
3. ↑  "Anish Kuruvilla moves to the forefront". 2016-05-02.. பார்த்த நாள்: 2021-02-23.
4. ↑  "Pelli Choopulu actor Anish Kuruvilla in Bollywood!". *tfpc.in*. Telugu Film Producers Council. 25 October 2016 அன்று மூலம் பரணிடப்பட்டது. 25 October 2016 அன்று பார்க்கப்பட்டது.
5. 1 2  Sekhar, Kammula. "Anish Kuruvilla Interview by Sekhar Kammula". *idlebrain.com*. G.V. 25 October 2016 அன்று பார்க்கப்பட்டது.
6. ↑  Sangeetha Devi, Dundoo. "Over to them". *thehindu.com*. Kasturi and Sons. 25 October 2016 அன்று பார்க்கப்பட்டது.
7. ↑  Viswanath, V. "Pelli Choopulu: Movie Review". *telugucinema.com*. 14 ஜூன் 2020 அன்று மூலம் பரணிடப்பட்டது. 25 October 2016 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் அனிஷ் குருவில்லா
**பஞ்சநதிக்குளம் மேற்கு ராமசாமி கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

அமைவிடம்
--------

இக்கோயில் வேதாரண்யத்திற்கு அருகே பஞ்சநதிக்குளம் மேற்கு என்னும் கிராமத்தில் அமைந்துள்ளது.

இறைவன், இறைவி
-------------

இக்கோயிலில் ராமர், சீதா, லட்சுமணர், அனுமாரோடு காணப்படுகின்றார். பாண்டவர் காட்டுக்குச் சென்றபோது இங்குள்ள ராமனை வழிபட்டுச் சென்றதாகக் கூறுவர்.

அம்புவிடும் விழா
----------------

இக்கோயிலில் ராமர் அம்பு விடும் காட்சியும், வீதியுலாவும் நவராத்திரி விழாவின்போது சிறப்பாக நடைபெற்று வருகின்றன. அண்மையில் அவ்விழாவின்போது பக்தி பஜனை, தாயார் திருமஞ்சனம், தீபாராதனை, சாற்று முறை போன்றவை நடைபெற்றன. விழாவின் மற்றொரு பகுதியாக விஜயதசமியன்று பெருமாளுக்கும் தாயாருக்கும் திருமஞ்சனம் நடைபெற்றது. வாழை மரங்கள் கட்டப்பட்ட பந்தலில் சுவாமியாக உருவகப்படுத்தப்பட்டவர் அம்பு எய்தும் வகையில் அம்பு விடும் காட்சி அமைந்தது.

மேற்கோள்கள்
-----------

1. 1 2   திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014
2. ↑  விழாவில் அம்பு எய்தல் நிகழ்ச்சி, தினமணி, 12 அக்டோபர் 2016
[*தொடர்பிழந்த இணைப்பு*]